《赋得临江迟来客》
唐代·公乘亿

江上晚沈沈，烟波一望深。向来殊未至，何处拟相寻。

柳结重重眼，萍翻寸寸心。暮山期共眺，寒渚待同临。

北去鱼无信，南飞雁绝音。思君不可见，使我独愁吟。

作者简介：生卒年不详。字寿仙(一作寿山)，魏州(今河北大名)人。出身贫寒，近三十举而未第。曾大病，乡人误传已死。其妻赴京迎丧，相遇于途中，相持痛哭。旋于懿宗咸通十二年(871)登进士第。僖宗乾符四年(877)，在万年县尉任，为京兆尹崔淯差为京兆府试官。后魏博节度使乐彦祯辟为从事，加授监察御史衔。昭宗时，又为魏博节度使罗弘信从事。